Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 978/09/1105	Bratislava V, XXXXX
EEČ : 2-12-473-2012

U Z N E S E N I E

Trestná vec:	obvinený XXXXX 
Trestný čin:	pokračovací trestný čin krádeže podľa § 247 ods. 1, ods. 2 písm. a), ods. 3 písm. a) v časti spáchaný spolupáchateľstvom podľa § 9 ods. 2, v časti v štádiu pokusu podľa § 8 ods. 1 Trestného zákona účinného do 31.12.2005 a iné trestné činy

Rozhodol: 	prokurátorka Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
1. v čase  od 22.00 hod dňa 27.9.2003, do 03.00 hod. dňa 28.9.2003 v Bratislave, na XXXXX, sa vlámal do predajne XXXXX takým, spôsobom, že nezisteným predmetom rozbil sklenenú výplň nad dverami predajne, následne vnikol dnu odkiaľ odcudzil jednokazetový rádioprehrávač zn. Sony čiernej farby, mince v hodnote 200,-Sk, rezervnú bezpečnostnú zložku zn. FAB, čím poškodenému XXXXX, XXXXXXXXXX spôsobil krádežou škodu vo výške 37,64,-€ (1.134,-Sk) a poškodením škodu vo výške 165,96,-€ (5.000,-Sk), 

2. dňa 18.9.2004 po vzájomnej dohode spolu s XXXXX sa pokúsili vlámať do plechového skladu nachádzajúceho sa v areály staveniska XXXXX na Panónskej ceste takým spôsobom, že v čase, keď oceľovou výstužou do betónu vylamovali dvere plechového skladu v jej dolnej časti boli vyrušení príchodom policajnej hliadky, ktorá následne aj XXXXX v čase o 12.20 hod. chytila, pričom  XXXXX bola osobná sloboda obmedzená až o 16.35. hod, čím hore uvedeným konaním majiteľovi  daného skladu XXXXX svojím konaním spôsobili škodu vo výške 425,86,- € (12.829,40,-Sk),

3. dňa 11.5.2004 v čase okolo 22.00,- hod v Bratislave, na Rovniankovej ulici XXXXX bez použitia násilia nezisteným spôsobom vnikol do budovy XXXXX , kde z miestnosti XXXXX odcudzil plynový ohrievač zn. ETA, plynová varič s plynovou bombou a zo vstupných dverí, zo sklenených dverí na medziposchodí, z hliníkového zábradlia  a z prístrešku odcudzil celkom 13 ks hliníkových líšt, čím poškodenej organizácii XXXXX svojím konaním spôsobil škodu vo výške, 122,81,-€ (3.700,-Sk), 

4. v čase od 9.30 hod dňa 7.6.2004 do 8.15 hod dňa 14.6.2004 v Bratislave, na XXXXX z priecestného zabezpečovacieho zariadenia XXXXX odcudzil spolu s XXXXX 15 ks hliníkových líšt, spolu XXXXX v dňoch  7.-9.6.2004 v Bratislave, na XXXXX po vzájomnej dohode odcudzili 19 ks hliníkových líšt a  v dňoch  18.-24.8.2004 v Bratislave spolu s XXXXX a XXXXX, na ŽXXXXX po vzájomnej dohode odcudzili 13 ks hliníkových líšt, čím poškodenej organizácii XXXXX spôsobil škodu vo výške 366,36,- € (11 037,-Sk),
 
5. dňa 14.9.2004 s XXXXX, po vzájomnej dohode, nezisteným spôsobom vnikli do budovy  jedálne XXXXX, odkiaľ odcudzili 4 ks kovových konzol, čím poškodenej organizácii XXXXX spôsobili škodu vo výške 16,60,-€ ( 500,-Sk ), 
 pričom daný skutok spáchal aj napriek tomu, že dňa 7.1.2004 bol Okresným súdom  XXXXX odsúdený pre trestný čin krádeže  podľa § 247 ods.1 písm. b) Trestného zákona účinného do 31.12.2005.     
lebo je trestné stíhanie neprípustné podľa § 9 odsek 1 písmeno d
Odôvodnenie:
Vyšetrovateľ PZ, OR PZ v Bratislave V,  Odboru kriminálnej polície, Oddelenia všeobecnej kriminality, uznesením pod sp. zn. XXXXX vzniesol obvinenie XXXXX a spol. pre trestný čin pokračovací trestný čin krádeže podľa § 247 ods. 1, ods. 2 písm. a), ods. 3 písm. a) v časti spáchaný spolupáchateľstvom podľa § 9 ods. 2, v časti v štádiu pokusu podľa § 8 ods. 1 Trestného zákona účinného do 31.12.2005 a iné na skutkovom základe uvedenom vo výroku tohto uznesenia.

	Dňa 11.10.2012 predložil vyšetrovateľ PZ spis prokurátorovi s návrhom na zastavenie trestného stíhania obv. XXXXX podľa § 215 ods. 1 písm. d) Trestného poriadku s poukazom na ust. § 9 ods. 1 písm. d) Tr. por.  

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Zo spisového materiálu vyplýva, že skutkov uvedených v uzneseniach o vznesení obvinenia sa dopustil obvinený XXXXX, čo je potvrdené výpoveďou  spoluobvineného XXXXX,  poškodených, svedkov,  znaleckými posudkami   a ďalšími listinnými dôkazmi založenými v spisovom materiáli.
	
Počas vyšetrovania bolo zistené, že obvinený XXXXX zomrel dňa XXXXX  čo preukazuje úmrtný list matričného úradu XXXXX

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel.
 
	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodla tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Monika Holzerová
prokurátorka